Електрически схеми, за които вероятно не знаете че работят.

Голяма част от електрическите процеси в съвременната техника са проучени и ясни. Това обаче не означава, че нищо не може да ви изненада.

1.Зареждате кондензатори последователно и ги разреждате паралелно.
Това е напълно постижимо. Наричат тези схеми серийно паралелен преобразувател с кондензатори.

Тази схема прави преобразуване много подобно на понижаващ трансформатор, с тази разлика че работи основно с постоянно-изправено напрежение.Това е един вид понижаващ DC_DC преобразувател без индуктивни връзки. За изпълнението на схемата са нужни поне два кондензатора и някакъв вид 3 бр. прекъсвачи ( управляеми тиристори или механични ключове). За повече подробности може да посетите връзката долу.
 * https://www.researchgate.net/figure/A-two-capacitor-array-charged-in-series-and-discharged-in-parallel_fig16_224163387?fbclid=IwAR2HMt6AHZ9OYio0E2fDhTF7Zq0m5YoCTPlM6omQeX2iC7qz3-rJZXOTf5Y

2.Разреждане на кондензатори многократно след едно зареждане.
Звучи ви невъзможно? Възприето е ,че щом двата извода на кондензаторът се свържат към консуматор той се разрежда мигновено.

Това обаче не е така ако кондензаторът ни има три (нагледно казано) плочи в общ корпус или са поне два стандартни двуполюсни свързани последователно кондензатори. Много често дори и при стандартните двуполюсни кондензатори се наблюдава частично самовъзстановяване на заряда след премахване на товарното съпротивление.Това явление не изпълнява главна роля в случая, но подпомага описания основен процес.

Показаната тук схема добре онагледява какво точно се случва. В зависимост от капацитета, напрежението и вида на товарното съпротивление процесът може да се повтори с различна продължителност до пълен разряд и на двата кондензатора. В схемата е описан идеалния процес. Реално е възможно напреженията при последователен заряд и разряд да са различни и това да повлияе на броя повторения.

Използването на три или повече кондензатори в серия би направило разпределението на заряда непредвидимо между отделните връзки. За да се получи пълно разреждане, тогава вече се използват т.н. напреженови умножители.

3.Използване на реле като преубразувател на постоянно напрежение.
Тази схема не е сред най ефективно работещите, но може да ви улесни много ако примерно искате да получите за кратко 12 волта или повече от 5. Необходими са само реле за 5 волта, диод и кондензатор.В схемата релето работи в осцилиращ режим. Негов затворон контакт се свързва последователно на бобината му.

Напрежението, което се получава в резултат на самоиндукция във бобината, зарежда кондензатора през диода до по-високо напрежение.